Publication: Magyar Közlöny
Issue: MK-2010-202 (Year: 2010, Number: 202)
Era: contemporary
Section: 1. melléklet a 36/2010. ( XII. 31.) NFM rendelethez
Paragraph Index: 3600

d) a kinyeréshez vagy a termeléshez használt vegyszerek vagy egyéb termékek előállítása során keletkező kibocsátások. A nyersanyagtermelés vonatkozásában a szén-dioxid-megkötést nem kell figyelembe venni. Az olajkitermelést kísérő fáklyázásból származó üvegházhatású gázkibocsátásnak a világ bármely pontján bekövetkező bizonyított csökkenését le kell vonni. A termelésből eredő kibocsátásokra vonatkozó, a tényleges értékek használatának alternatíváját jelentő becslések levezethetők az alapértelmezett értékek kiszámításánál figyelembe vett földrajzi területeknél kisebb területekre kiszámított átlagokból. 7. A földhasználat megváltozása által okozott szénkészlet-változásokból eredő éves kibocsátások (el ) kiszámításához az összes kibocsátást egyenlően el kell osztani húsz évre. Ezen kibocsátások kiszámítása során a következő szabályt kell alkalmazni: el = (CSR – CSA) × 3,664 × 1/20 × 1/P – eB, ahol el = a földhasználat megváltozása által okozott szénkészlet-változásokból eredő éves kibocsátások (a bioüzemanyagból származó energia egy egységére jutó CO2-egyenérték tömegeként számítva); CSR = a referencia-földhasználathoz hozzárendelt területegységenkénti szénkészlet (a területegységre jutó szén tömegében mérve, beleértve a talajt és a vegetációt is). A referencia-földhasználat a 2008 januárjában, vagy a nyersanyag előállítása előtt húsz évvel aktuális földhasználat, bármelyik is a későbbi; CSA = az aktuális földhasználathoz hozzárendelt területegységenkénti szénkészlet (a területegységre jutó szén tömegében mérve, beleértve a talajt és a vegetációt is). Azokban az esetekben, ahol a szénkészlet egy évnél hosszabb ideig halmozódik fel, a CSA-hoz rendelt érték a húsz év elteltével vagy a gabona beérésekor becsült területegységenkénti szénkészlet, a korábban bekövetkező figyelembevételével; P = a növény produktivitása (a bioüzemanyagokból egységnyi területen évente előállított energia); és eB = 29 gCO2eq/MJ értékű bónusz olyan bioüzemanyagokra vagy a folyékony bioenergiahordozókra, amelyek esetében a biomasszát helyreállított degradálódott földterületről nyerik, és a 8. pontban felsorolt feltételek teljesülnek. 8. A 29 gCO2eq/MJ értékű bónusz akkor adható meg, ha bizonyított, hogy az adott földterület 2008 januárjában nem állt mezőgazdasági vagy más célú használat alatt, és az alábbi kategóriák valamelyikébe tartozik:

Source: https://magyarkozlony.hu/hivatalos-lapok/61b18e298212a0ef6394b473e5fb493016c10a44/dokumentumok/906121eb4f2b9f0dcef58403dd76552dfb896726/letoltes